Държавен вестник, бр. 96, 2016 г., стр. 129

БРОЙ  96	
Д Ъ Р Ж А В Е Н  В Е С Т Н И К 	
СТР.  129  
МИНИСТЕРСТВО  
НА ИКОНОМИКАТА
НАРЕДБА № РД-04-02 
от 25 ноември 2016 г.
за условията и реда за използването на инфор-
мационна система за техническото състояние 
на язовирните стени и съоръженията към 
тях, предоставена от Държавната агенция за 
метрологичен и технически надзор
Г л а в а  п ъ р в а
ОБЩИ РАЗПОРЕДБИ
Чл. 1. (1) С наредбата се определят усло-
вията и редът за използването на  информа-
ционната система за техническото състояние 
на язовирните стени и съоръженията към тях 
(ИС), предоставена от Държавната агенция за 
метрологичен и технически надзор (ДАМТН).
(2) Целта на наредбата е да се осигури 
получаването и поддържането на актуална 
информация за дейностите по техническата и 
безопасната експлоатация на язовирните стени 
и съоръженията към тях и за осъществяване 
на контрола върху техническото им състояние.
Чл. 2. (1) Информационната система е 
електронна база от данни за:
1. техническото състояние при експлоата-
цията на язовирните стени и на съоръженията 
към тях;
2. осъществявания контрол  на техничес­
кото състояние на язовирните стени и на 
съоръженията към тях.
(2) Информационната система осигурява:
1. информация за техническата експлоата-
ция на язовирните стени и съоръженията към 
тях и за осъществявания контрол върху тях;
2. свободен достъп до данните в публичната 
част на информационната система;
3. еднократно попълване на едни и същи 
данни, които се използват многократно;
4. въвеждане на данни само от надлежно 
оправомощени лица.
Чл. 3. (1) Информационната система се 
поддържа от ДАМТН.
(2) Държавната агенция за метрологичен 
и технически надзор оказва методическа по-
мощ на собствениците на язовирните стени 
и съоръженията към тях при въвеждане на 
информацията и при стандартизираното и 
качествено поддържане на данните.
Чл. 4. Публичният достъп до ИС се осигу-
рява през интернет страницата на ДАМТН.
Чл. 5. (1) На въвеждане в информационната 
система подлежат предвидените в наредбата 
данни и последвалите промени в тях.
(2) В ИС не се въвеждат данни, които 
представляват класифицирана информация.
(3) Собствениците на язовирните стени 
и/или съоръженията към тях   осигуряват 
необходимите условия за извършването на 
вписванията в информационната система.
Чл. 6. (1) Действията по въвеждането на 
данните в ИС по чл. 2, т. 1 се извършват от 
служители, определени със заповед на соб-
ственика на язовирната стена и/или съоръ-
женията към нея. 
(2) В случаите по чл. 138б от Закона за 
водите (ЗВ) областният управител със своя 
заповед определя служител от администра-
цията, който да извършва вписванията в ИС.
(3) Операторът на язовирната стена и на 
съоръженията към нея може със своя заповед 
да определя свой служител, който въвежда 
данните в ИС, когато това е предвидено в 
договора за възлагане на стопанисването, 
поддържането и осъществяването на техни-
ческата експлоатация на язовирната стена и 
на съоръженията към нея.
(4) Органите на управление на юридиче-
ските лица, на които със Закона за водите е 
възложено стопанисването на комплексните 
и значими язовири по приложение № 1 към 
чл. 13, т. 1 ЗВ, със своя заповед определят 
служителите, които да извършват въвеждането 
на данните в ИС съгласно наредбата.
(5) Алинеи от 1 до 4 се прилагат и когато 
се налага промяна на лицата, отговорни за 
въвеждането на данните.
Чл. 7. Действията по въвеждане в ИС на 
данните по чл. 12, ал. 1 се извършват от слу-
жители на ДАМТН, определени със заповед 
на председателя на агенцията.
Чл. 8. Собствениците на язовирните стени 
и/или съоръженията към тях  и лицата по 
чл. 6, ал. 1 – 4 и чл. 7 отговарят за досто-
верността и пълнотата на предвидените за 
въвеждане в наредбата данни и последвалите 
промени.
Чл. 9. (1) За всеки собственик на язовирна 
стена и/или съоръжения към нея се генерира 
автоматично индивидуален идентификаци­
онен номер.
(2) Новите данни се въвеждат така, че да 
не бъде засегната информацията, съдържаща 
се в данните от предходните въвеждания. 
(3) Заличаването  на предвидените в на-
редбата данни и поправката на допуснати 
грешки се извършват по начин, който не 
води до унищожаване или повреждане на 
информацията.
(4) Данните в ИС се систематизират и 
организират хронологично с възможност за 
проследяване на историята на въвеждането 
и заличаването им.